interakcie liekov
Dobrý deň ,môžem používať ketonal a dexadol naraz.Mám vred na nohachamám okolo zapálené.Dakujem
Dobrý deň,
ďakujeme za Vašu otázku.
Medzi liekmi Ketonal a Dexadol bola pozorovaná klinicky závažná interakcia, ktorej výsledkom je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. Rovnako pri súčasnej kombinácii bola pozorovaná klinicky stredne závažná interakcia, pri ktorej môžu nastať poruchy renálnych funkcií až zlyhanie obličiek v dôsledku redukcie glomerulárnej filtrácie. Súbežné podávanie sa neodporúča.
Výdaj oboch liekov je viazaný na lekársky predpis. V prípade, že predpisujúci lekár bol informovaný o užívaných liekoch, zvážil tieto interakcie a prispôsobil nastavenej terapii dávkovanie. Pokiaľ však liek predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Prajem pekný zvyšok dňa.
S pozdravom
PharmDr. Patrícia Čečková